Paul Bernays

Matemàtich.
Isaac Paul Bernays a l'era nassù a Londra ël 17 d'otóber dël 1888 e a l'é mòrt a Zurigh ël 18 dë stèmber dël 1977.
A l'avìa studià a l'università ëd Göttingen, peui a cola ëd Berlin.
Dal 1912 al 1917 a l'ha mostrà a Zurigh, dal 1917 al 1933 a Göttingen e, dal 1934, torna a Zurigh.

Anlev ëd David Hilbert, a l'ha travajà an sij fondament ëd la matemàtica, la teorìa dj'ansem e la lògica matemàtica.
A dësvlupa, an particolar, la teorìa dla dimostrassion e la metamatemàtica, an sërcand ëd dimostré la coerensa dij sistema formaj.
A simplìfica ij travaj ëd von Neumann an sl'assiomàtica dj'ansem, contribuend con Gödel a l'elaborassion dla teorìa dj'ansem NBG (von Neumann-Bernays-Gödel), ch'a generalisa ZFC: NBG a l'é la teorìa dl'apartenensa antra 'd class, j'ansem a son cole class che a son mèmber d'almanch na class.

A pòrto sò nòm
 Teorìa dj'ansem ëd von Neumann-Bernays-Gödel

Euvre prinsipaj
 Grundlagen der Mathematik (doi volum, 1934 e 1939)
 Axiomatic set theory (1958)

Bernays, Paul